Resultats de l'ÒCB - Ajuntament d´Òdena
ÒCB Sènior “A” 76
JOVENTUT LES CORTS “A” 53
Varen jugar: Marimón (8), Estany (19), Máximo (8), Santiago (3), Lorente (15), Mercadé (9), Vives (4), Tarrida (7) i Soriano (3).
Còmoda victòria del Sènior “A” davant de l'equip barceloní del Joventut Les Corts “A”. És van guanyar els 4 parcials del partit i dos d'ells, el primer i el quart, de manera força contundent (26 a 14 i 17 a 9).
Els visitants van aconseguir el seu màxim avantatge a poc de començar el partit, doblant en el marcador als locals (4 a 8), però pocs minuts després, qui doblava en el marcador eren els odenencs (16 a 8) gràcies a un parcial de 12 a 0.
A partir d'aquell moment, les diferències ja no van baixar de la barrera psicològica dels 10 punts. El darrer cop que és va igualar aquesta diferència (62 a 52) va ser a 7 minuts del final del partit, però els visitants es van acabar desinflant fins caure derrotats per 23 punts.
ÒCB Sènior “B” 70
VILANOVA DEL CAMÍ B. C. ENDAVANT 61
Varen jugar: Marimón (4), Piera, Sánchez (11), Fajas (12), Vidal (14), Martí (11), Iglesias (7), Palomas (9), Soriano (2) i Gomicia.
Primera victòria de la temporada per l'equip Sènior “B”. I va arribar en el “derbi” davant l'equip de Vilanova del Camí. No va ser una victòria fàcil, ja que els visitants no van baixar els braços en cap moment i van lluitar fins al darrer segon del partit.
El primer quart va estar dominat pels odenencs (19 a 10) però de seguida va arribar la igualtat en el marcador (28 a 28 a poc d'arribar al descans).
En el 3er. quart, una nova tibada (54 a 44), però en el darrer quart una nova reacció dels vilanovins els va apropar a només 4 punts a 2 minuts pel final (62-58). En aquesta ocasió però, els locals van saber gestionar les darreres accions del partit per aconseguir un merescut triomf. Cal destacar que el màxim encistellador de l'equip va ser en Miquel Vidal “Miqui”, amb 14 punts i 4 triples.
ÒCB Sots-21 51
BÀSQUET RIBES 58
Varen jugar: Palomas, Torrellardona (16), Torrens (11), Rosich (19), Calle (2), Porredón (3), Fuentes i Vidal.
L'equip Sots-21 va veure trencada la seva ratxa de victòries després de perdre a casa davant el Bàsquet Ribes. Els joves odenencs no van posar les coses fàcils i si en el 1er. quart perdien per 5 punts (9 a 14), a la mitja part anaven per davant en el marcador (26 a 23). El 3er. quart va continuar sent molt igualat i cap dels dos equips va aconseguir distanciar-se en el marcador.
A falta només de 10 minuts, el marcador era de 44 a 45. Els locals, en la primera acció de joc d'aquest darrer quart, van posar-se per davant per darrer cop en el partit (46 a 45), ja que seguidament un parcial de 10 a 0 (46 a 55) ja no és va poder remuntar.
ÒCB Sènior Femení 42
VILANOVA DEL CAMÍ B. C. ENDAVANT 44
Varen jugar: Raja (8), Forn (14), Freixas (3), Rocaginé, Pedregosa (5), Carmona (4), Farreras (8) i Haro.
El segon “derbi” de la tarda, a diferència del primer, enfrontava a dos equips que és troben als llocs capdavanters de la classificació. Les visitants, amb més banqueta que les odenenques, a priori, semblaven que eren les favorites per guanyar el partit, però les locals van sortir més fortes, dominant el 1er. quart (15 a 13). En el 2on. les vilanovines és van posar per davant en el marcador (22 a 25) després d'un quart una mica fluix de les locals.
A la represa, un quart ple d'errades per les dues bandes, però amb una mica més d'encert per les locals va deixar el marcador amb tot per decidir (29 a 28).
Quedava el darrer quart i no estava gens clar qui podia guanyar el partit .... alguns intercanvis de cistelles, mínimes avantatges en el marcador i emoció fins al final. A només 1 minut pel final, les vilanovines van aconseguir arribar amb un avantatge de 5 punts (44 a 39) que a punt van estar de remuntar les jugadores locals.